Publication: Magyar Közlöny
Issue: MK-2000-78 (Year: 2000, Number: 78)
Era: 1990-2004
Section: [Melléklet a 18/1995. (VI. 6.) IKM rendelethez]
Paragraph Index: 454

4. A vizsga értékelése A) Szakmai elméleti és gyakorlati vizsga 4.1. Az írásbeli vizsga értékelése 4.1.1. Az Öltözködéstörténet záródolgozat értékelésénél elsődleges szempont annak megállapítása, hogy a vizsgázó képes volt-e a szakirodalom alapján a választott témát feldolgozni és egy képzőművészeti iskolázottságot tanúsító dossziét összeállítani. Vizsgálni kell azt is, hogy önálló vagy másolt munkát adott-e be a vizsgázó, valamint a külalak színvonala megfelelő-e. Tartalmi és kivitelezési szempontok alapján a dolgozatot 1—5-ig terjedő osztályzattal kell értékelni. A javasolt osztályzatot és a szöveges véleményt a dolgozatra rá kell vezetnie a javító tanárnak. 4.1.2. Anyag- és áruismeret Az írásbeli feladatokat a mindenkori feladatsorhoz készített útmutató szerint kell értékelni, és egyetlen (1—5-ig terjedő) osztályzattal kell értékelni. A pontszámok osztályzattá alakítása: 0—20 pont 1 elégtelen, 21—29 pont 2 elégséges, 30—41 pont 3 közepes, 42—51 pont 4 jó, 52—60 pont 5 jeles. 4.1.3. Szerkesztés-modellezés Az írásbeli feladatokat a mindenkori feladatsorhoz készített útmutató szerint kell értékelni, és egyetlen (1—5-ig terjedő) osztályzattal kell értékelni. A pontszámok osztályzattá alakítása: 0—33 pont 1 elégtelen, 34—49 pont 2 elégséges, 50—69 pont 3 közepes, 70—85 pont 4 jó, 86—100 pont 5 jeles. Az írásbeli vizsga végső érdemjegyét a kerekítés általános szabályai szerint kell megállapítani. Elégtelenre kell minősíteni a jelölt írásbeli vizsgaeredményét, ha bármely tantárgyra kapott osztályzata elégtelen. 4.2. A szóbeli vizsga értékelése A szóbeli vizsgát egyetlen osztályzattal kell minősíteni. A szóbeli vizsgatárgyak kerekített átlagát a Művészettörténet osztályzata figyelembevételével kell megállapítani. Elégtelenre kell minősíteni a jelölt szóbeli vizsgaeredményét, ha bármely tantárgyra kapott osztályzata elégtelen. A szakmai elméleti vizsga eredményét a szóbeli és írásbeli vizsgaeredmények alapján kell meghatározni az alábbiak szerint: Az írásbeli és szóbeli vizsga átlageredményét az írásbeli vizsga eredménye felé kell kerekíteni. Eredménytelennek kell tekinteni a szakmai elméleti vizsgát, ha a jelölt a szóbeli vagy az írásbeli vizsgájára elégtelen osztályzatot kapott. 4.3. A szakmai gyakorlati vizsga értékelése A gyakorlati vizsga jegyét 1—5-ig terjedő osztályzattal a — Tervrajzok, — Modellbemutató, — Varrásgyakorlat gyakorlati kivitelezésére kapott érdemjegy átlagával kell megállapítani. Kerekítő tényezőként a Modellbemutató érdemjegyét kell figyelembevenni. Eredménytelennek kell tekinteni a gyakorlati vizsgát, ha bármelyik gyakorlati vizsgarészre kapott érdemjegy elégtelen. B) A szakképesítő vizsga értékelése Eredményes vizsgát tett az a jelölt, aki minden vizsgarész követelményeit teljesítette. A szakmai gyakorlati vizsgarész eredménytelensége esetén a teljes vizsgát (valamennyi vizsgarész — szakmai elmélet és gyakorlat — vizsgáját) meg kell ismételni. A szakmai elméleti vizsga eredménytelensége esetén az eredménytelen vizsgarészekből a jelölt javítóvizsgát tehet. A szóbeli vizsgarész 3 hónap eltelte után javítható. Az írásbeli és a gyakorlati vizsgarész 6 hónap eltelte után javítható.

Source: https://magyarkozlony.hu/hivatalos-lapok/7044fb5e6f1692ab1a779e1277414bf8d1a38f6d/dokumentumok/0291ac70d7c2c3c0b276d29abd14024b8e1650a4/letoltes